जयपुर। शादी का झांसा देकर युवती का देह शोषण करने के आरोपी को श्याम नगर पुलिस ने शनिवार को गिरफ्तार कर लिया। पुलिस ने पहले एफआर लगा दी थी। बाद में कोर्ट के आदेश से एडिशनल डीसीपी (साउथ) ने मामले की जांच की और आरोपी को गिरफ्तार कर लिया।
आरोपी मनोज पारीक (41) गुर्जर की थड़ी के पास सुख विहार का है। उसके खिलाफ अजमेर रोड पर रहने वाली युवती ने शादी का झांसा देकर देह शोषण का मामला दर्ज कराया था। बाद में पुलिस ने एफआर लगा दी। पीड़िता ने न्यायालय से दुबारा जांच कराने को कहा। तब न्यायालय ने दुबारा जांच के आदेश दिए।
पीड़िता का आरोप है कि मामले की जांच कर रहे एसीपी सुमित गुप्ता ने समझौता करने का दबाव बनाया। तब उसने न्यायालय में एसीपी की शिकायत की। तब जांच एडिशनल डीसीपी को दी गई। जांच के बाद पुलिस ने मनोज को गिरफ्तार कर लिया। पीड़िता का आरोप है कि मनोज पारीक शादीशुदा है। इसके बाद भी उसने शादी का झांसा देकर देह शोषण किया। मनोज एक प्राइवेट कंपनी में नौकरी करता है।
hin_Deva hin_Deva hin_Deva